30 मिनट में घर पर बनाएं सांभर मसाला डोसा
अलवर| छुट्टीपर आए दिन के भोजन से कुछ अलग हटकर खाने का मन करता है। नाश्ते में मसाला डोसा घर पर बना सकते हैं। इसे बनाने में करीब 30 मिनट का समय लगता है। मसाला डोसा हल्का होने के कारण जल्द पाचन के लिए भी अच्छा होता है। दावत खास रेस्टोरेंट के कुक सुभाष सिंह ने बताया कि पहले डोसा का पेस्ट तैयार करें। इसके लिए चावल किनकी, उड़द दाल चना दाल को अलग-अलग 5 घंटे भिगोएं। मिक्सी में अलग-अलग पीसकर पेस्ट तैयार करें। एक बर्तन में पेस्ट निकालकर आवश्यकता अनुसार पानी मिलाएं कि अधिक पतला नहीं हो। जल्दी खमीर उठाने के लिए इनो डालें। इसके बाद डोसा में भरने के लिए आलू का मसाला तैयार करें। एक बर्तन में उबले आलू लेकर स्वादानुसार नमक, मिर्च, सौंफ, गर्म मसाला मिलाएं। गैस पर कढ़ाई में तेल गर्म होने पर बारीक कटे लहसुन, टमाटर, प्याज, हरी मिर्च, अदरक पेस्ट, मसाला मिले आलुओं को डालकर कुछ देर पकाएं। इसके बाद सांभर बनाने के लिए अरहर दाल, इमली, गाजर, बीन्स, लौकी, कद्दू काटकर कुकर में पानी, हल्दी, स्वादानुसार नमक सांभर मसाला डालकर पकाएं। सांभर का तड़का बनाने के लिए फ्राइपेन में कुकिंग ऑयल गर्म होने पर काली सरसों पकने पर साबूत लालमिर्च, बारीक कटे लहसुन, टमाटर, प्याज, हरी मिर्च अदरक पेस्ट डालें। इनके पकने पर उसमें साबूत लाल मिर्च, करी पत्ता लाल मिर्च पाउडर डालें। सांभर पकने पर इसका तड़का लगाए। सांभर में बारीक कटा हरा धनिया डालें। सांभर बनने पर डोसा तवा पर चावल की किनकी, उड़द चना दाल के तैयार किए पेस्ट का डोसा बनाएं। दोनों तरफ से सिकने पर उसमें आलू का मसाला भरें। समय बचाने के लिए बाजार से रेडिमेड डोसा पेस्ट ला सकते हैं। डोसा तैयार होने पर सांभर, नारियल चटनी लाल चटनी के साथ सर्व करें।
सामग्री: चावलकिनकी, उड़द दाल, चना दाल, अरहर दाल, इमली, गाजर, बीन्स, लौकी, कद्दू, नारियल, उबले आलू, टमाटर, हरी मिर्च, हरा धनिया, लहसुन, प्याज, अदरक, गर्म मसाला, सांभर मसाला, साबूत लालमिर्च, करी पत्ता, हल्दी नमक, सौंफ, लाल मिर्च पाउडर कुकिंग ऑयल।
hin_Deva hin_Deva bho_Deva